
Tragédiaszivárgások - Autopatográfiai narratívák a kortárs magyar prózában

Kulcsszavak: autopatográfia, betegségirodalom, műfajprobléma, testpoétika, betegségreprezentáció
A betegség mint irodalmi téma az elmúlt harminc évben újra előtérbe került a magyar szépirodalomban és irodalomkritikában. Dolgozatomban a kortárs magyar próza három jelentős autopatográfiáját vizsgálom a fogalomhoz kapcsolódó műfaj- és formaproblémákon keresztül. Nádas Péter Saját halál (2001), Esterházy Péter Hasnyálmirigynapló (2016), illetve Szilasi László Luther kutyái (2018) című köteteit elemezve szembetűnő, hogy a recepció számára problematikus a műfajmeghatározás és a hitelesség kérdése. Vizsgálódásom központi témája ennek nyomán a betegséghez és halálhoz kapcsolódó nyelvi leírhatóság kérdése, a szövegek testpoétikai vizsgálata, illetve az emlékezés és felejtés betegségirodalmi szempontból releváns felvetései.



